Case ID: 1118062
Sentence 2: Məhkəmə iclasında təqsirləndirilən şəxs qismində dindirilmiş Təqsirləndirilən şəxs2 ona elan olunmuş ittiham üzrə özünü qismən təqsirli bilərək, ifadəsində 17 sentyabr 2019cu il tarixdə axşam radələrində dostu Rüfətlə birlikdə “Dənizkənarı milli park”a gəzmək üçün çıxdıqlarını, milli parkda biraz gəzdiklərini, sonra çay içdiklərini, daha sonra isə yenidən biraz gəzməyə başladıqlarını, uzun müddət milli parkda gəzdikdən sonra susadıqları üçün su almaq məqsədilə “Dəniz vağzalı” tərəfdən gəzə-gəzə çıxıb yolu keçib Z.Əliyeva küçəssində “Abşeron” otelin yaxınlığında köşkə yaxınlaşdıqlarını, köşkdən su alıb geri qayıdanda Rüfətin ona “Abşeron” otelin yaxınlığındakı yaşayış binasının fasadın təmiri aparılan yerdə, yəni binanın çöl hissəsində xüsusi qaldırıcı qurğuların elektrik kabeli olduğunu gördüyünü, həmin kabeldən biraz kəsib oğurlayıb əridib içərisindəki misi satıb pul əldə etməyi təklif etdiyini, bundan sonra Rüfətlə razılaşdığını, artıq 18 sentyabr 2019-cu il tarixdə gecə saat 04:05 radələrində Rüfətlə birlikdə həmin binaya yaxınlaşdıqlarını və binanın çöl hissəsində olan xüsusi qaldırıcı qurğuların elektrik kabelindən bir qədər kəsib götürdüklərini, Dəniz vağzalının qarşısı ilə “Dənizkənarı milli park”a gedərkən həmin vaxt milli parkın mühafizəçiləri onları əllərində kabellərlə görüb onlara yaxınlaşdıqlarını, mühafizə əməkdaşları onlardan həmin kabelləri haradan əldə etdiklərini soruşduqlarında, onlara həmin kabeli oğurladıqlarını etiraf etdiklərini, bundan sonra mühafizəçilər polis əməkdaşlarına bu barədə məlumat verdiklərini və polis əməkdaşları da Rüfətlə onu polis bölməsinə apardıqlarını, bundan başqa 20 sentyabr 2019cu il tarixdə saat 15 radələrində Bayıl qəsəbəsində görüşərək Fəvvarələr parkına gəldiklərini, söz əsnasında Rüfət ona marketlərin birindən sprtli içki oğurlamağı təklif etdiyini, onun da Rüfətlə razılaşdığını, həmin tarixdə saat 20 radələrində ünvan 5 ünvanının qarşısından keçərkən yolun sağ tərəfində 2 mərətəbəli binanın 1-ci mərtəbəsində market olduğunu görüb həmin maarketdən spirtli içki oğurlamaq qərarına gəldiklərini, həmin zaman onun əlində qara rəngli sellofan olduğunu və öz köynəyini həmin sellofanın içərisinə qoyduğunu, mağazaya daxil olduqda 25-30 yaşlarında bir kişi satıcı olduğunu gördüklərini, lakin onun Pakistanlı olduğunu bilmədiklərini, o, gizlicə vitrindən bir litir şüşədə “Chivas 12 regal” içkini götürərək əlindəki sellofana qoyduğunu və yenə də bir litir şüşədə “Jack Daniels” viskini götürərək sellofana qoymaq istədikdə satıcı bunu gördüyünü və əlindən tutarkən o, viskini soyuducunun üzərinə qoyduğunu, satıcı onun qolundan yapışaraq qaçmağına mane olarkən Rüfət fürsətdən istifadə edib soyuducunun üstündəki “Jack Daniels” viskini götürüb mağazadan çıxdığını, daha sonra Bayıl qəsəbəsinə evində Rüfətə “Chivas 12 regal” viski oğurladığını dediyini, daha sonra həmin viskini Daşqıngilin evində içdiklərini, hadisə zamanı satıcıya və ümumiyyətlə heç kəsə heç bir zor tətbiq etmədiklərini, bundan başqa dostu Rüfətlə birlikdə yaşadığı evin yaxınlığında yerləşən “Tofiq” marketdən də oğurluq etdiklərini, belə ki, 26 sentyabr 2019-cu il tarixdə gecə radələrində dostu Təqsirləndirilən şəxs1lə birlikdə “Dənizkənarı milli park”dan gəzməkdən gəldiklərini, həmin günü saat təxminən 05:10 radələrində yaşadığı evə gedərkən Zərərçəkmiş şəxs3 marketinin yanından keçəndə pulları olmadığı üçün Rüfətə həmin marketdən oğurluq etməyi təklif etdiyini, Rüfətin də onunla razılaşdığını, bundan sonra mağazanın qarşısında Rüfətin yanında puskuda dayandığını, Rüfət isə mağazanın qarşısında olan dəmir barmaqlıqların arasından əlini salıb mağazanın sol hissəsində qarşısında dəmir barmaqlıqların arxasında qoyulmuş soyuducunun qapısını açdığını və içərisindən dəqiq sayını bilmədiyi müxtəlif növ spirtli içkilər olan pivələri və meyvə şirələrini birbir çıxarıb ona verdiyini, sonra Rüfət mağazanın yanından yerdən tapdığı sellofana həmin oğurladıqları içkiləri yığdığını, həmin yerdən uzaqlaşarkən oğurladıqları içkiləri özü ilə aparıb fərdi yaşayış evinin həyətində gizlətdiyini, gecə radələri olduğu üçün evdə hər kəs yatdığından heç kəs görmədiyini, səhər saat təxminən 11-12 radələrində əvvəlcədən razılaşdığı kimi Rüfətlə yaşadığı evin qarşısında küçədə onunla görüşdüklərini, içkilərdən bir neçəsini Bayıl qəsəbəsində tanımadığı şəxsə, qalanlarını isə “İçərişəhər” metrostansiyasının yaxınlığında tanımadığı şəxsə satdığını, ümumilikdə içkilərdən 68 manat pul əldə etdiklərini, həmin puldan 45 manatını birgə borclarına verdiklərini, qalan pulu isə özləri üçün ərzağa və s. xərclədiklərini göstərmişdir.